ועדת הפנים והגנת הסביבה, כנסת 24, פרוטוקול מספר 160, 2022-06-27 15:45

וליד טאהא: הדיון הזה הוא בקשה לחידוש הדיון בוועדה בהצעת חוק הכניסה לישראל (תיקון מס' 34), התשפ"ב-2022 (מ/1513), לפי סעיף 89(א) לתקנון הכנסת.

וליד טאהא: החוק עבר כאן בוועדה, עבר למליאה, ואני מבקש להחזיר אותו אלינו לוועדה.

וליד טאהא: יש לי יותר מסיבה אחת לעשות את זה - פשוט אני מקבל הרבה מאוד פניות על מנגנון הערר שנמצא בחוק.

וליד טאהא: לא נחה דעתנו מהסיכום שנעשה לגבי מנגנון הערר.

וליד טאהא: אני רוצה יותר זמן כדי לדון בחוק כאן אצלי בוועדה ולמצות את כל התהליך.

וליד טאהא: חברי הכנסת, רוצים להתייחס?

ישראל אייכלר: אם אתה פותח את הדיון אני רוצה את כל ההסתייגויות שאמרו לנו שנוכל להגיש ולא הגשנו.

ישראל אייכלר: אני רוצה להגיש את כל ההסתייגויות מטעם כל חברי האופוזיציה.

ישראל אייכלר: אנחנו נביא את החתימות בהמשך.

רון כץ: מה הייעוץ המשפטי אומר על זה?

שרן השכל: האם אפשר לעשות דבר כזה בכלל?

שרן השכל: אני לא ידעתי.

וליד טאהא: אם היית שואלת אותי, שרן, הייתי מנחה אותך שיש כזה דבר.

וליד טאהא: גלעד יכול להסביר לנו בכמה משפטים על הסעיף הזה בתקנון.

גלעד קריב: בסעיף 89(א) לתקנון הכנסת, כפי שאמר יושב ראש הוועדה, כתוב כך: "הונחה על שולחן הכנסת הצעת חוק לקריאה שנייה ולקריאה השלישית, רשאית הוועדה שהכינה אותה לחדש את דיוניה בהצעת החוק, כל עוד לא החלה הקריאה השנייה".

גלעד קריב: הוועדה צריכה להחליט אם היא מחדשת את הדיונים בהצעת החוק.

גלעד קריב: אם היא מחליטה לחדש את הדיון בהצעת החוק, למעשה דנים בכל ההצעה מחדש ואפשר להגיש הסתייגויות מחדש.

גיל ברינגר: הצעת החוק הזאת היא תיקון טכני בלבד של חוק הכניסה לישראל, היא יושבת על חוות הדעת של דינה זילבר, המשנה ליועצת המשפטית לממשלה, ב-2018, כשב-2020 דרעי הפיץ תזכיר.

גיל ברינגר: אני חושב שבמסגרת הדיונים פה נעשו לא מעט תיקונים ונושא הערר נדון.

גיל ברינגר: עד לרגע זה לא הבנו מה הבעיה.

גיל ברינגר: אנחנו נשמח שחברי הכנסת יצביעו נגד פתיחה מחודשת של ההצעה הזאת.

אוסאמה סעדי: אדוני היושב ראש, אנחנו היחידים שהצבענו נגד החוק והגשנו הסתייגויות.

אוסאמה סעדי: כשאני מעיין עכשיו בהצעה שמונחת במליאה, אני רואה שכל הנושא הזה של הערר שדיברנו שיהיו כתובים מספרי הטלפון ושהם יהיו זמינים 24 שעות לא נכנס לחוק למרות שהייתה בקשה מפורשת.

גלעד קריב: ההחלטה של הוועדה הייתה שזה לא חלק מהנוסח שנכנס, שזה רק הצהרה לפרוטוקול.

אוסאמה סעדי: ולכן אנחנו תומכים בפתיחה מחדש.

וליד טאהא: אני מעלה להצבעה את הבקשה שלי להחזיר בחזרה לוועדה את חוק הכניסה לישראל (תיקון מס' 34), התשפ"ב-2022 (מ/1513), לפי סעיף 89(א) לתקנון הכנסת.

וליד טאהא: מי בעד הבקשה שלי להחזיר את החוק חזרה לוועדה?

וליד טאהא: הבקשה לא אושרה.

וליד טאהא: הבקשה להביא את הצעת החוק חזרה לוועדה נפלה, נחפש דרכים אחרות לעשות טוב.